《奉和御制睿谟殿赐宴》
宋代·余深

睿谟赐宴预英良，翠辇鸣鞘出紫房。阆苑群仙环帝所，洞庭万橘荐秋香。

芬芳殽实容饕腹，咫尺天威许捧觞。日暮归来自天上，恍然尘虑顿消忘。

作者简介：（?—1132）福州罗源人，字原中，一作源中。神宗元丰五年进士。累官御史中丞兼侍读。谄附蔡京，结为死党，京奸谋诡计多得其助。官至门下侍郎，累进加少傅，封卫国公。出为镇江军节度使、知福州。京失势，累被弹劾，高宗建炎中贬临江军居住。